Administrativ inndeling av Irland i 1450. Grønt er land hold av innfødte irske herrer; purpur av anglo-irske herrer; grått (*The Pale*) er land holdt av den engelske kongen.
**The Pale** (irsk: *An Pháil*) eller **Det engelske Pale** (*An Pháil Shasanach* eller *An Ghalltacht*) var den delen av Irland som var direkte under kontrollen til de engelske myndighetene i senmiddelalderen. Kontrollen hadde blitt redusert på slutten av 1400-tallet til et område langs den irske østkysten som strakte seg fra Dalkey, sør for Dublin, til garnisonbyen Dundalk. Innlandsgrensen gikk til Naas og Leixlip rundt jarledømmet Kildare, mot Trim og nordover mot Kells. I dette distriktet har mange steder engelske eller franske navn, sistnevnte assosiert med normannisk innflytelse i England og Irland. En del franske navn er sin opprinnelse fra flyktende franske hugenotter som fikk tildelt land i Irland av den engelske kongen.

Etymologi
---------

På engelsk har ordet *pale* to ulike betydninger adjektivet *pale* betyr «blek», mens substantivet *pale* betyr «et gjerde», er avledet fra det latinske ordet *pālus*, som betyr «stake», særskilt en påle (det lignende norske ordet *påle* er fra norrønt *páll*, fra latin *palus*) som brukes til å støtte et gjerde. Et innhegning eller plankegjerde er laget av pæleverk og ordet palisade er avledet fra samme rot. Fra dette kom den overførte betydningen av «grense/begrensning» som er dokumentert fra rundt 1400 i det engelske språk. Begrepet har overlevd i (delvis) faste utsagn som «beyond the pale» («bortenfor grensen») og lignende. The Pale i betydningen «den delen av Irland under engelsk styre» er fra 1540-tallet via framstillingen om «et lukket rom», derav «region eller distrikt innenfor bestemte grenser».

*Oxford English Dictionary* er tvilende til forestillingen om at frasen «beyond the pale», som noe utenfor grensen – det vil si noe usivilisert, stammer fra denne særskilte irske betydningen, og mener at det stammer fra en senere rasjonalisering.

Referanser
----------

1. ↑   «Northern Ireland – A Short History», *BBC*. Arkivert fra originalen den 10. november 2012.
2. ↑  Fitzsimons, Fiona (2019): «Kindred Lines: How Anglo-Norman names were Hibernicised», *History Ireland*
3. ↑  «Norman & Anglo-Norman Surnames», *DoChara*
4. ↑  «Huguenot & Palatine Names in Ireland», *DoChara*
5. ↑  Ayto, John (1990): *Dictionary of Word Origins*, Bloomsbury Reference, s. 380
6. ↑  påle, *NAOB*
7. ↑   «palus», *Webster's Revised Unabridged Dictionary*. MICRA, Inc. 22. desember 2009.
8. 1 2  pale (n.), *Online Etymology Dictionary*
9. ↑  «palisade», *NAOB*
10. ↑  «Pale», *Oxford English Dictionary*. Sitat: «The theory that the origin of the phrase relates to any of several specific regions, such as the area of Ireland formerly called the Pale (see sense 4b) or the Pale of Settlement in Russia (see sense 4c), is not supported by the early historical evidence and is likely to be a later rationalization.»

Eksterne lenker
---------------

(en) The Pale – kategori av bilder, video eller lyd på Commons


* A map of the Pale (late 15th century)
* World Wide Words: Beyond the pale

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** BNF **·** BNF (data) **·** SUDOC
 |